Renfe reforça a Gandia el servei en Falles amb duplicació de vagons i horari nocturn
06 marzo 2024

## Renfe reforça a Gandia el servei en Falles amb duplicació de vagons i horari nocturn06 marzo 2024Última actualización: 06 marzo 2024

![](../gestion/img/5d8c8976c7ed56977158576c3e3138f43eade9b78353fa7ac58ea2d2127d7365.jpg)  
  

El representant institucional de Renfe a la Comunitat Valenciana ha informat que sí hi haurà reforç del servei de trens en Falles a Gandia, tal com s’ha fet en els darrers anys.

Del 15 al 19 de març els trens de Gandia aniran en doble composició, és a dir, es duplicaran el vagons de manera que també es duplicarà la capacitat.

D’altra banda, s’han previst trens llançadora des de València i fins a Cullera (on hi ha doble via) per tal d’alleugerar la línia en este tram i, per tant, augmentar la capacitat de transport dels viatgers que van cap a València des de les poblacions situades més a sud de Cullera i fins a Gandia.

Evidentment, també s’augmenta la capacitat dels trens que ixen des de València i es dirigeixen cap al sud. (Els trens que ixen des de Gandia portaran menys usuaris a partir de Cullera i per tant s’augmenta la capacitat de transport des de Gandia cap a València i viceversa des de València cap a Gandia).

També s’augmenta el nombre de trens en ampliar-se l’horari de servei. Els dies 15, 16, 17 i 18 s’amplia l’horari nocturn. L’última circulació prevista serà entre les 4.30 i les 5 hores de la matinada.

[Twittear](https://twitter.com/share)